Harta Nagyközség Polgármesterétől



6326 Harta, Templom u. 68.

Tel.: (06)-78/507-070

Fax: (06)-78/507-079

ELŐTERJESZTÉS

**Harta Nagyközség Önkormányzata Képviselő-testületének**

**2017. december 19-i ülésére**

**Harta Településképi Arculati Kézikönyv elfogadása tárgyában**

a Képviselő-testület 2017. december 19-i ülésére.

**Az előterjesztést készítette:** Balog Tünde, tervező

**Törvényességi szempontból ellenőrizte:** Dr. Sárközi Zsolt, jegyző

**Tisztelt Képviselő-testület!**

*A* *településkép védelméről szóló 2016. évi LXXIV. törvény* értelmében minden településnek rendelkeznie kell Településképi arculati kézkönyvvel (TAK), az elfogadás határideje 2017. december 31. A Miniszterelnökség szakmailag és pénzügyileg is támogatta elkészítését. E kézikönyv képezi az alapját a Településképi rendeletnek, amelyet várhatóan következő ülésén tárgyalhat Képviselő-testületünk.

*A településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI. 8.) Korm. rendelet* szerint a TAK munkálatait megelőzően lakossági fórumot, majd a tervezet elkészültekor közmeghallgatást tartott önkormányzatunk, hogy a beleszólás jogát minden helyi lakos és vállalkozás, továbbá az összes civil szervezet és jó néhány szakmai szervezet részére biztosítsa. A társadalom széles körének bevonása a kézikönyv elkészítésébe talán nagyobb egyetértést tesz lehetővé a településkép alakításának folyamata során. A tervezetben a szerkesztők elvégezték azokat a változtatásokat, melyek a véleményezés során felmerültek.

Az említett Korm. rendelet az érintett államigazgatási szervek véleményezésbe való bevonásáról is rendelkezik. Értesítettük a Kiskunsági Nemzeti Park Igazgatóságát, a Miniszterelnökség örökségvédelemért felelős szervét, a Nemzeti Média- és Hírközlési Hatóságot, valamint a Magyar Építész Kamarát a munkálatok megkezdéséről (adatszolgáltatást kérve), majd az összeállított kézikönyv véleményezésére szólítottuk fel őket 2017. november 24-én. A jogszabályban a véleményezésre biztosított 21 nap december 15-én jár le. Ez ideig csak a hírközlési hatóság véleménye érkezett be, amely támogatja a TAK elfogadását. A testületi ülésen ismertetni fogom az összes addig beérkező véleményt.

**Indoklás a határozati javaslathoz**

Harta elkészült Településképi arculati kézikönyve eleget tesz a törvényben rögzített feladatának, hogy a természeti és épített környezete által meghatározott településképi jellemzők bemutatásának és minőségi formálásának eszköze legyen. Kellő részletességgel feltárja és ismerteti a településen belül jól elkülönülő egyes településrészek arculati jellemzőit és értékeit, és ennek figyelembevételével szöveges és képi megjelenítés formájában javaslatot tesz a településképhez illeszkedő építészeti elemek alkalmazására.

A javított tervezet az alábbi linkről tölthető le: <http://s1.toldacuccot.hu/letoltes?sid=0ec672e0feb454b807d6c4c5ea461f70&file=harta_telepuleskepi_arculati_kezikonyv.pdf>

A fentiek alapján az alábbi határozati javaslatot terjesztem elő:

Az előterjesztés elfogadása minősített többséget nem igényel.

**Szám:** …/2017. (XII.19.) Kt. határozat

**Tárgy:** Döntés Településképi arculati kézikönyv elfogadásáról

**H A T Á R O Z A T – T E R V E Z E T**

 Harta Nagyközség Önkormányzatának Képviselő-testülete a melléklet szerint elfogadja Harta Településképi arculati kézikönyvét.

 Felelős:Dollenstein László, polgármester

 Határidő: folyamatos

Harta, 2017. december 14.

Dollenstein László

polgármester